David-Apollo, Misteri i skulpturës së Michelangelos 
Skulptura ndodhet në Galerinë Kombëtare të Artit, në Uashington
Michelangelo është i njohur në mbarë botën si skulptor i madh i Rilindjes italiane. Tani, një nga veprat e tij më interesante është marrë hua nga Galeria Kombëtare e Artit, në Uashington, e cila në koleksionin e saj nuk ka vepra të tjera të Michelangelos. Ai është i hijshëm, me trupin të kthyer në një mënyrë që italianët e quajnë "serpentinata" ose gjarpërimi. Duket lëvizje e natyrshme, por në të vërtetë nuk është. Ashtu si shumë vepra të Michelangelos – skulptura duket e papërfunduar. Por askush nuk e di kush është “ai” në të vërtetë. Çelësi fshihet këtu, në këtë pjesë të ashpër në anën e pasme. A duhej të ishte kjo hobeja që Davidi përdori për të vrarë Goliathin? Apo shigjetat e Apollos? Darcey Kuhn sapo u kthye nga Italia. David-Apollo ka qenë këtu edhe më parë. Skulptura u ekspozua këtu në vitin 1949, gjatë inaugurimit të Presidentit Harry Truman. Ambasadori italian Claudio Bisogniero. Ministri i Jashtëm italian Giulio Terzi mori pjesë në ceremoninë për kthimin e skulpturës në Uashington si dhe për fillimin e Vitit të Kulturës Italiane në Shtetet e Bashkuara. Pavarësisht nëse është Davidi apo Apollo, vizitorët e galerisë vlerësojnë aftësitë e Michelangelos. Por, a e dinë ata mbiemrin e Michelangelos? Darcey ka të drejtë. Skulptori quhet Michelangelo Buonarroti. Skulptura David-Apollo erdhi në Galerinë Kombëtare të Artit nga Kina, ku ishte pjesë e një ekspozite e artit fiorentin në Pekin. Ajo do të qëndrojë në këtë galerinë e Uashingtonit deri në muajin mars.